यह सुना मैंने औऱ न जाने क्या हुआ कि मैंने प्रतिमा को कसकर पकड़ लिया। ठीक उस बच्चे की तरह जैसे उससे कोई चीज़ छुड़ाई जा रही हो औऱ वह छोड़ न रहा हो। मगर इस बीच न जाने मुझे क्या हुआ और मैंने प्रतिमा को जकड़ लिया। प्रतिमा की आवाज गंभीर हुई और वह कहने लगी विक्रम, छोड़ो मुझे। मुझे ठीक से याद नहीं है मगर शायद मैं उसे किस करना चाह रहा था। मगर प्रतिमा ने कहा कि विक्रम स्टॉप। डोंट डू दिस। इतने में अचानक मुझे झटका सा लगा और मैं उछलता हुआ कमरे के दूसरे किनारे पर जा गिरा। अब प्रतिमा के चेहरे के भाव बदल चुके थे। गुस्से से लाल हो चुकी थी और अजीब सी आवाज में सांसें ले रही थी। मैं हैरान था कि इतनी ताकत कहां से आई इसमें कि इसने मुझे हवा में उछाल दिया। अब तक दिमाग से वासना का भूत भी उतर चुका था और अहसास हो गया था कि कितनी बड़ी गलती कर रहा था मैं। लंबी-लंबी सांसें लेती हुई गुस्से से तमतमाई प्रतिमा बोली- यू शुडन्ट हैव डन दिस, यू स्पॉइल्ड एवरीथइंग। यह कहकर वह मुड़ी और बाहर जाने लगी। उसकी आवाज भी बदली हुई थी। जैसे दो-तीन लोग एकसाथ बोल रहे हों।